מושל מחוז מוסקבה

מושל מחוז מוסקבה (ברוסית: Губернатор Московской области) הוא המשרה הרמה ביותר במחוז מוסקבה. אחראי לניהול ענייני המחוז ועומד בראש ממשלת המחוז. תקופת כהונתו של המושל — 5 שנים. מאז נובמבר 2012, מושל המחוז הנוכחי הוא אנדריי וורוביוב. עד 1995 המשרה הרשמית הגבוהה ביותר במחוז מוסקבה הייתה ראש האדמיניסטרציה של מחוז מוסקבה (глава администрации Московской области). ב-4 באוקטובר 1995 הדומה המחוזית של מוסקבה (Московская областная Дума) אימצה את החוק המחוזי "אודות הבחירות לראש האדמיניסטרציה של מחוז מוסקבה מ-17 בדצמבר 1995" (ב-12 באוקטובר וב-7 בדצמבר הוכנסו שינויים). ב-17 בדצמבר 1995 נערכו הבחירות לראשות המחוז, לצד הבחירות לנשיאות רוסיה. אמנם באופן רשמי נבחר ראש האדמיניסטרציה, אך במודעות הפרסום והתעמולה נעשה שימוש במילה מושל. בבחירות בסיבוב השני ניצח אנטולי טיאג'לוב. ב-11 בדצמבר 1996 אנטולי טיאג'לוב חתם על חוק שאומץ על ידי הדומה המחוזית, אשר בין היתר הפך את תפקיד ראש האדמיניסטרציה למושל ולצידו סגן המושל. בחתימת המסמך, הוא אישר את שינוי שם המשרה ל"מושל מחוז מוסקבה" (губернатор Московской области). הבחירות הבאות היו הבחירות למושל וסגן המושל של מחוז מוסקבה שנערכו ב-19 בדצמבר 1999. אף אחד מהמועמדים לא גרף את מחצית הקולות הדרושים מהקולות ובסיבוב השני התמודדו ביניהם גנאדי סלזנייב עם ולדימיר קאשין כסגנו (27,52%) בוריס גרומוב וסגנו מיכאיל מן (20,91%). הסיבוב השני התקיים ב-9 בינואר 2000. גרומוב זכה לתמיכת תנועת ברית כוחות הימין וגרף 48.09% בעוד סלזניוב הגיע ל-46.39%. למושל מחוז מוסקבה לתקופת כהונה בת ארבע שנים נבחר בוריס גרומוב (תנועת "המולדת"). באפריל 2001 כהונת המושל הועלתה מ-4 ל-5 שנים כהונתו של המושל גרומוב עמדה לפוג בפברואר 2004, אבל באוגוסט 2003 בוריס גרומוב ביקש מדומה המחוזית להפחית את תקופת כהונתו (הליך זה נקבע כבר בחוק "אודות הבחירות למושל מחוז מוסקבה") ולערוך את הבחירות הבאות ב-7 בדצמבר 2003, במקביל לבחירות של הדומה הממלכתית. החלטה זו התקבלה בשל הרצון לשמור על כספי התקציב הנדרש כדי לנהל את מערכת הבחירות. ב-17 בספטמבר הדומה המחוזית אישרה את ההחלטה. באוקטובר גרומוב הצהיר כי בכוונתו להתמודד על תפקיד המושל, כעצמאי. להרשמה כמועמד נדרש לאסוף 80 אלף חתימות עד 6 בנובמבר. ב-7 בדצמבר 2003 התקיימו הן הבחירות לדומה הממלכתית והן הבחירות למושל מחוז מוסקבה. בבחירות לדומה, גרומוב נבחר לכהן כחבר פרלמנט, אך הוא וויתר על המנדט ובבחירות למושל המחוז, הוא ניצח כבר בסיבוב הראשון, עם 83% מהקולות. בדצמבר 2004, על פי יוזמתו של נשיא רוסיה ולדימיר פוטין הליך הבחירות המושלים הוחלף בהליך מינויים ונקבע כי מושל המחוז ממונה בהצבעת חברי הפרלמנט המחוזי (הדומה המחוזית של מוסקבה) בהמלצת נשיא הפדרציה הרוסית. ב-28 במרץ 2005 ההחלטה אומצה על ידי הפרלמנט. תקופת כהונתו של המושל עמדה לפוג, בהתאם לחוק, רק בשנת 2008, עם זאת, כבר ב-18 באפריל 2007 ולדימיר פוטין קיבל את בקשת גרומוב להעריך את רמת האמון בו וב-2 במאי 2007 פוטין הגיש לדומה המחוזית את הצעתו למנות את בוריס גרומוב למושל. ב-4 במאי 2007, נשיא רוסיה ולדימיר פוטין מינה אותו לקדנציה שלישית כמושל מחוז מוסקבה בשל "ההתקדמות המשמעותית בפיתוח המחוז". מועמדותו לתפקיד המושל התקבלה פה אחד על ידי כל 50 חברי הפרלמנט המחוזי. במאי 2012 שוב נערכו שינויים בחקיקה המחוזית לפיהן ממשלת מחוז מוסקבה ממונה על ידי המושל ולא בהצבעת הדומה כפי שהיה עד אז. בנוסף הוחלט כי תפקיד סגן המושל יכונה גם בשם ראש ממשלת מחוז מוסקבה (Председатель Правительства Московской области). למשך זמן קצר כיהן סרגיי שויגו כממלא מקום מושל מחוז מוסקבה. ב-15 בנובמבר 2012 לממלא מקום מושל המחוז מונה אנדריי וורוביוב ממפלגת רוסיה המאוחדת. הוא הציע לתקן את החקיקה המחוזית מחדש ולמזג את תפקיד מושל מחוז מוסקבה עם תפקיד ראש ממשלת המחוז. אלא שהחוק אוסר במפורש על מועמד לתפקיד המושל ליזום יוזמות שכאלה, אך חברי הדומה הצליחו למצוא דרך שלא להפר את החוק: על הנייר נרשמה קבוצת חברי הדומה המחוזית כמי שהציעו את היוזמה למיזוג התפקידים. ב-22 בנובמבר 2012, בעקבות הצעתו של ממלא מקום מושל מחוז מוסקבה אנדריי וורוביוב, חברי הדומה ערכו שינויים בחקיקת המחוז. 46 צירים מתוך 50 הצביעו בעד השינויים. במסגרת השינויים הורחבו סמכויות המושל, מה שהותיר אותו רק עם שתי מגבלות בחוק: הוא אינו רשאי לפזר את הדומה המחוזית וליזום הצעות לתיקונים ושיפור החקיקה המחוזית. בבחירות שנערכו ב-8 בספטמבר 2013 אנדריי וורוביוב זכה ב-78,94% מהקולות הוא שב וזכה בקדנציה נוספת בבחירות 2018, כשזכה ברוב של 62,52% מהקולות. הליך בחירת ומינוי המושל מעוגן בחוק הפדרלי מדצמבר 2004 ובספר החוקים של מחוז מוסקבה. הבחירות התקיימו ב-1995, 1999, 2003. בשנים 2007 ו-2012, מושל המחוז נבחר על ידי נשיא רוסיה ומונה על ידי הדומה המחוזית. הבחירות הישירות למושל נערכו שוב ב-8 בספטמבר 2013. הליך פיטורי המושל מעוגן בחוק הפדרלי "אודות העקרונות הכלליים של ארגוני החקיקה וגופי הרשות המבצעת של מחוזות הפדרציה הרוסית" (סעיף 19) ובספר החוקים של מחוז מוסקבה. ביוני 2012, נערכו תיקונים באשר לבחירת ופיטורי המושל. מדיה וקבצים בנושא מושל מחוז מוסקבה בוויקישיתוף אתר האינטרנט הרשמי של מושל מחוז מוסקבה מושל מחוז מוסקבה, ברשת החברתית פייסבוק המושל באתר ממשלת מחוז מוסקבה Закон Московской области «О выборах Главы Администрации Московской области 17 декабря 1995 года» Агитационная листовка Анатолия Тяжлова на выборах 17 декабря 1995 Навстречу выборам, газета «Коммерсантъ», № 215 (1859), 20.11.1999 Вице-губернатор Московской области ушел в отставку. «Коммерсантъ», 1.11.2002 Бывший вице-губернатор Мень назначен вице-мэром Москвы. «Коммерсантъ», 12.11.2002 Губернаторские выборы — 2000 Закон Московской области от 09.04.2001 N 61/2001-ОЗ http://lawrussia.ru/texts/legal_490/doc490a328x939.htm Постановление Мособлдумы от 17.09.2003 № 1/67-П о назначении даты выборов губернатора московской области Борис Громов приступит к работе, «Коммерсантъ», 18.12.2003 Отмена прямых губернаторских выборов в России Борис Громов останется на посту Губернатора Подмосковья на третий срок Бориса Громова благословили на третий срок, газета «Коммерсантъ», № 80 (3656), 12.05.2007 Мособлдума утвердила руководство регионального правительства Мособлдума утвердила кандидатуру С. Шойгу на пост губернатора Московской области Воробьев хочет объединить пост губернатора и главы кабмина Подмосковья. 33 заседание Думы (22 ноября 2012 года) Мособлдума объединила посты губернатора и председателя правительства Мособлдума объединила посты губернатора и главы кабмина Подмосковья | РИА Новости Выборы Губернатора Московской области.Избирательная комиссия Московской области Инаугурация Андрея Воробьева пройдет 14 сентября О поправках к Уставу Московской области. 4.06.2012 N 69/2012-ОЗ Устав Московской области